**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov a ktorým sa menia a dopĺňajú niektoré zákony

**Predkladateľ:** Ministerstvo hospodárstva Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
|  | ***A. Dane, odvody, clá a poplatky, ktorých cieľom je znižovať negatívne externality*** | **0** | **0** |
|  | ***B. Iné poplatky*** | **0** | **0** |
|  | ***C. Sankcie a pokuty*** | **0** | **27 264** |
|  | ***D. Nepriame finančné náklady***  | **167 229** | **0** |
|  | ***E. Administratívne náklady*** | **180 286** | **0** |
|  | ***Spolu = A+B+C+D+E*** | **347 514** | **27 264** |
|  |  |  |  |  |  |
|  | *Harmonizácia práva EÚ* | **Zvýšenie nákladov v € na PP** | **Zníženie nákladov v € na PP** |
|  | ***F. Úplná harmonizácia práva EÚ****(okrem daní, odvodov, ciel a poplatkov, ktorých cieľom je znižovať negatívne externality)* | **347 514** | **27 264** |
|  | ***G. Goldplating*** |  | **0** |
|  |  |  |  |  |  |
|  | *VÝPOČET PRAVIDLA 1in 2out:* | IN | OUT |
|  | ***H.*** *Náklady okrem výnimiek = B+D+E-F* | **0** | **0** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie (dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)** | **Číslo normy**(zákona, vyhlášky a pod.) | **Lokalizácia(§, ods., čl.,...)** | **Pôvod regulácie:** SK/EÚ úplná harm./goldplating | **Účinnosť regulácie** | **Kategória dotk. subjektov** | **Počet dotk. subjektov spolu**  | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**In (zvyšuje náklady) / Out (znižuje náklady) / Nemení sa | **1in2out celkom** | **Goldplating celkom** |
|
|
|
|
|
| 1 | Povinnosť poskytnúť informácie o existencii a dĺžke trvania zákonnej zodpovednosti obchodníka prostredníctvom harmonizovaného oznámenia | Návrh zákona | Čl. I § 5 ods.1 písm. f) | 2. EÚ úplná harmonizácia | 27.09.26 | Obchodníci | 130 825 | 2 | 197 651 | In (zvyšuje náklady) | 0 | 0 |
| 2 | Povinnosť poskytnúť informácie o existencii a dĺžke trvania spotrebiteľskej záruky prostredníctvom harmonizovaného označenia | Návrh zákona | Čl. I § 5 ods.1 písm. g) | 2. EÚ úplná harmonizácia | 27.09.26 | Obchodníci | 9 106 | 2 | 13 757 | In (zvyšuje náklady) | 0 | 0 |
| 3 | Povinnosť poskytnúť informácie o bodovom hodnotení opraviteľnosti | Návrh zákona | Čl. I § 5 ods.1 písm. k) | 2. EÚ úplná harmonizácia | 27.09.26 | Obchodníci | 12 106 | 4 | 48 773 | In (zvyšuje náklady) | 0 | 0 |
| 4 | Povinnosť poskytnúť informácie o dostupnosti, predpokladaných nákladoch a postupe objednania náhradných dielov | Návrh zákona | Čl. I § 5 ods.1 písm. l) | 2. EÚ úplná harmonizácia | 27.09.26 | Obchodníci | 12 106 | 4 | 48 773 | In (zvyšuje náklady) | 0 | 0 |
| 5 | Povinnosť poskytnúť informácie o opravárenských službách  | Návrh zákona | Čl. I §13b ods.7 písm. a) | 2. EÚ úplná harmonizácia | 31.07.26 | Výrobcovia | 1942 | 8 | 15 648 | In (zvyšuje náklady) | 0 | 0 |
| 6 | Povinnosť poskytnúť informácie o informatívnych cenách za bežnú opravu tovaru prostredníctvom webového sídla | Návrh zákona | Čl. I §13b ods.7 písm. b) | 2. EÚ úplná harmonizácia | 31.07.26 | Výrobcovia | 1942 | 6 | 11764 | In (zvyšuje náklady) | 0 | 0 |
| 7 | Povinnosť poskytnúť informácie o minimálnej dobe poskytovania aktualizácie veci s digitálnymi prvkami, digitálnym obsah a digitálnou službou | Návrh zákona | Čl. I § 5 ods.1 písm. p) | 2. EÚ úplná harmonizácia | 27.09.26 | Obchodníci | 4 409 | 2,5 | 11149 | In (zvyšuje náklady) | 0 | 0 |
| 8. | Sankcie za porušenie povinnosti uvádzať na webových stránkach elektronický odkaz na platformu ODR/RSO  | Návrh zákona | Čl. I § 43 ods. 1 písm. b) | 2. EÚ úplná harmonizácia | 01.01.26 | Obchodníci | 48 | 568 | 27 264 | Out (znižuje náklady) | 0 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

1. **Povinnosť poskytnúť informácie o existencii a dĺžke trvania zákonnej zodpovednosti obchodníka prostredníctvom harmonizovaného oznámenia**

Na základe § 5 ods. 1 písm. f) s cieľom zabezpečiť, aby boli spotrebitelia dobre informovaní
a mohli ľahko porozumieť svojim právam, sa zavádza nová povinnosť pre obchodníkov informovať spotrebiteľov o zákonnej zodpovednosti za vady obchodníka prostredníctvom harmonizovaného oznámenia.

Poskytnutie informácií o existencii a dĺžke trvania zákonnej zodpovednosti obchodníka prostredníctvom harmonizovaného oznámenia sa vzhľadom na formu povinnosti dotkne vyššieho počtu subjektov. V tomto prípade sa povinnosť týka 130 825 obchodníkov, ktorí sú povinní pred uzavretím spotrebiteľskej zmluvy, ktorej predmetom je poskytnutie tovaru za odplatu, informovať spotrebiteľa o jeho právach.

Pri stanovení počtu dotknutých subjektov predkladateľ vychádzal z expertného odhadu na základe dát uvedených vo vestníku štatistického úradu ([Slovenská republika v číslach 2024](https://slovak.statistics.sk/wps/portal/%21ut/p/z1/tVJNU4MwEP0tHjiGLAkQ8Eat0w_roTq1JReHhACx5aNAi_33po6HHqyOB_ews7t5u_uSF8zxBvMqOeo86XVdJTuTx9x_XbJZMBo5EQDzxjCbr8bLyXPogAv4BXPMZdU3fYHjWnRJgbotag7CAuN2eptIrSw4nkSbVApd1hRNBPNThmQmHeQqXyEBaYYyRgOSKJr5oXee3kid4thJgfoOkYiCJMhNU0Ch5xMkPQAhmAIZ-Hj9G11ujuGKRWD6-SfkbhJNXbYACBYTD2bRdPUULimFiH4BfpgRGw7sKocHgtdHrQa8quq2NC_8_McrTgHPMdeitAdZ2mA7JGC-Sxw3CAk18Vky_bbf88joUle9eu_x5h-EMWuiStAgx7xVmWpVax9a82GKvm-6WwssGIbBFrrKbVmXFnzXUNSdIXeJw01ZBvSEttnjPXW5ONFdfvMB0MEf5Q%21%21/dz/d5/L2dBISEvZ0FBIS9nQSEh/)), publikácie Malé a stredné podnikanie v číslach v roku 2023 ([MSP\_v\_cislach\_2023.pdf](https://monitoringmsp.sk/wp-content/uploads/2024/05/MSP_v_cislach_2023.pdf)), publikovaný Slovak Business Agency a odhadovaného počtu obchodníkov, ktorí zodpovedajú za vady kúpeného tovaru spotrebiteľom.

Pri kvantifikácii nákladov na podnikateľské prostredie bola použitá Kalkulačka nákladov
 a expertný odhad. Výpočet pomocou kalkulačky nákladov zohľadňuje expertný odhad, ktorý zahŕňa náklady s prípravou grafického oznámenia a administratívnu činnosť spojenú s prípravou informácie pre spotrebiteľa, ako aj náklady na pracovnú silu, a stanovuje celkovú výšku nákladov pri tejto povinnosti na cca 197 651 eur. Je dôležité uviesť, že návrh a obsah harmonizovaného oznámenia budú zjednotené a dodatočne spresnené vykonávacím aktom Európskej komisie. Vzhľadom na jednoduchosť vykonania povinnosti bol stanovený expertný odhad trvania povinnosti na 15 minút a frekvencia splnenia: jednorazovo.

1. **Povinnosť poskytnúť informácie o existencii a dĺžke trvania spotrebiteľskej záruky prostredníctvom harmonizovaného označenia**

Na základe § 5 ods. 1 písm. g) s cieľom zabezpečiť, aby boli spotrebitelia dobre informovaní
a mohli ľahko porozumieť svojim právam, sa zavádza nová povinnosť pre obchodníkov informovať spotrebiteľov o spotrebiteľskej záruke na životnosť tovaru poskytovanej výrobcom, a to prostredníctvom harmonizovaného označenia.

Podanie informácie o spotrebiteľskej záruke na životnosť tovaru sa dotkne relatívne nízkeho počtu subjektov, a to 9 106 obchodníkov. Konečná kvantifikácia bola určená na základe expertného odhadu a vychádza z dát uvedených vo vestníku štatistického úradu ([Slovenská republika v číslach 2024](https://slovak.statistics.sk/wps/portal/%21ut/p/z1/tVJNU4MwEP0tHjiGLAkQ8Eat0w_roTq1JReHhACx5aNAi_33po6HHqyOB_ews7t5u_uSF8zxBvMqOeo86XVdJTuTx9x_XbJZMBo5EQDzxjCbr8bLyXPogAv4BXPMZdU3fYHjWnRJgbotag7CAuN2eptIrSw4nkSbVApd1hRNBPNThmQmHeQqXyEBaYYyRgOSKJr5oXee3kid4thJgfoOkYiCJMhNU0Ch5xMkPQAhmAIZ-Hj9G11ujuGKRWD6-SfkbhJNXbYACBYTD2bRdPUULimFiH4BfpgRGw7sKocHgtdHrQa8quq2NC_8_McrTgHPMdeitAdZ2mA7JGC-Sxw3CAk18Vky_bbf88joUle9eu_x5h-EMWuiStAgx7xVmWpVax9a82GKvm-6WwssGIbBFrrKbVmXFnzXUNSdIXeJw01ZBvSEttnjPXW5ONFdfvMB0MEf5Q%21%21/dz/d5/L2dBISEvZ0FBIS9nQSEh/)), publikácie Malé a stredné podnikanie v číslach v roku 2023 ([MSP\_v\_cislach\_2023.pdf](https://monitoringmsp.sk/wp-content/uploads/2024/05/MSP_v_cislach_2023.pdf)), publikovaný Slovak Business Agency, a údajov z registra účtovných závierok vyselektovaných podľa ekonomických činností, ktorých sa povinnosť týka. Počet dotknutých subjektov podľa Registra účtovných závierok bol určený na základe kódov SK NACE pre tie činnosti, pre ktoré je možné určiť pôsobnosť návrhu zákona. Ide najmä o kódy SK NACE: 46900, 47110, 47410, 47420, 47630, 47540, 47430,47590, 47650, 46480.

Pri stanovení počtu dotknutých subjektov je potrebné zdôrazniť, že v tomto prípade ide len o expertný odhad na základe dostupných dát. Skutočný rozsah subjektov sa môže čiastočne líšiť, a to vzhľadom na skutočnosť, že povinnosť obchodníka sa bude vo veľkej miere odvíjať od poskytnutia spotrebiteľskej záruky výrobcom. Z tohto dôvodu nie je možné určiť presný počet dotknutých subjektov.

Pri kvantifikácii nákladov na podnikateľské prostredie bola použitá Kalkulačka nákladov
a expertný odhad. Výpočet pomocou kalkulačky nákladov zohľadňuje expertný odhad, ktorý zahŕňa náklady s prípravou grafického oznámenia a administratívnu činnosť spojenú s prípravou informácie pre spotrebiteľa, ako aj náklady na pracovnú silu, a stanovuje celkovú výšku nákladov pri tejto povinnosti na cca 13 757 eur. Je dôležité uviesť, že dizajn a obsah harmonizovaného označenia budú zjednotené a dodatočne spresnené vykonávacím aktom Európskej komisie. Vzhľadom na jednoduchosť vykonania povinnosti bol stanovený expertný odhad trvania povinnosti na 15 minút a frekvencia splnenia: jednorazovo.

1. **Povinnosť poskytnúť informácie o bodovom hodnotení opraviteľnosti**

Na základe § 5 ods. 1 písm. k) s cieľom zaistiť, aby mohli spotrebitelia prijímať kvalifikovanejšie rozhodnutia, sa zavádza povinnosť pre obchodníkov informovať spotrebiteľov o bodovom hodnotení opraviteľnosti.

Povinnosť sa bude vzťahovať len na obchodníkov, ktorým výrobca tieto informácie poskytne. Uvedená povinnosť sa bude dotýkať obchodníkov, ktorí sa zameriavajú na predaj rôznych druhov tovarov s výnimkou napr. potravín a textílií a iných druhov, pri ktorých by uvedené informácie neboli vzhľadom na povahu prakticky poskytnuteľné. Na tomto základe sa podľa vykonaného expertného odhadu môže uvedená povinnosť dotýkať 12 106 subjektov. Kvantifikácia vychádza zo záverov vestníku štatistického úradu ([Slovenská republika v číslach 2024](https://slovak.statistics.sk/wps/portal/%21ut/p/z1/tVJNU4MwEP0tHjiGLAkQ8Eat0w_roTq1JReHhACx5aNAi_33po6HHqyOB_ews7t5u_uSF8zxBvMqOeo86XVdJTuTx9x_XbJZMBo5EQDzxjCbr8bLyXPogAv4BXPMZdU3fYHjWnRJgbotag7CAuN2eptIrSw4nkSbVApd1hRNBPNThmQmHeQqXyEBaYYyRgOSKJr5oXee3kid4thJgfoOkYiCJMhNU0Ch5xMkPQAhmAIZ-Hj9G11ujuGKRWD6-SfkbhJNXbYACBYTD2bRdPUULimFiH4BfpgRGw7sKocHgtdHrQa8quq2NC_8_McrTgHPMdeitAdZ2mA7JGC-Sxw3CAk18Vky_bbf88joUle9eu_x5h-EMWuiStAgx7xVmWpVax9a82GKvm-6WwssGIbBFrrKbVmXFnzXUNSdIXeJw01ZBvSEttnjPXW5ONFdfvMB0MEf5Q%21%21/dz/d5/L2dBISEvZ0FBIS9nQSEh/)), publikácie Malé a stredné podnikanie v číslach v roku 2023 ([MSP\_v\_cislach\_2023.pdf](https://monitoringmsp.sk/wp-content/uploads/2024/05/MSP_v_cislach_2023.pdf)), publikovaný Slovak Business Agency. Kvantifikácia dotknutých subjektov bola uskutočnená expertným odhadom na základe údajov z registra účtovných závierok vyselektovaných podľa ekonomických činností, ktorých sa povinnosť týka. Počet dotknutých subjektov podľa Registra účtovných závierok bol určený na základe kódov SK NACE pre tie činnosti, pre ktoré je možné určiť pôsobnosť návrhu zákona. Ide najmä o kódy SK NACE: 46900, 47110, 47410, 47420, 47630, 47540, 47430,47590, 47650, 46480.

Pri stanovení počtu dotknutých subjektov je potrebné zdôrazniť, že v tomto prípade ide len o expertný odhad na základe dostupných dát. Skutočný rozsah subjektov sa môže čiastočne líšiť, a to vzhľadom na skutočnosť, že povinnosť obchodníka sa bude vo veľkej miere odvíjať od poskytnutia informácie o bodovom hodnotení opraviteľnosti výrobcom. Z tohto dôvodu nie je možné určiť presný počet dotknutých subjektov.

Pri kvantifikácii nákladov na podnikateľské prostredie bola použitá Kalkulačka nákladov
a expertný odhad. Výpočet pomocou kalkulačky nákladov zohľadňuje expertný odhad, ktorý zahŕňa náklady spojené s administratívnou činnosťou spojenou s prípravou informácie pre spotrebiteľa, ako aj náklady na pracovnú silu, a stanovuje celkovú výšku nákladov pri tejto povinnosti na cca 48 773 eur. Na základe expertného odhadu bolo stanovené trvanie povinnosti na 10 minút a frekvencia splnenia: nepravidelne.

1. **Povinnosť poskytnúť informácie o dostupnosti, predpokladaných nákladoch
a postupe objednania náhradných dielov**

Na základe § 5 ods. 1 písm. l) s cieľom zaistiť, aby mohli spotrebitelia prijímať kvalifikovanejšie rozhodnutia, sa zavádza povinnosť pre obchodníkov informovať spotrebiteľov o dostupnosti, predpokladaných nákladoch a postupe objednania náhradných dielov.

Daná povinnosť sa bude vzťahovať na obchodníkov, ktorým výrobca tieto informácie poskytne, a nebude možné poskytnúť informácie o bodovom hodnotení opraviteľnosti tovaru. Uvedená povinnosť sa bude dotýkať obchodníkov, ktorí sa zameriavajú na predaj rôznych druhov tovarov s výnimkou napr. potravín a textílií a iných druhov, pri ktorých by uvedené informácie neboli vzhľadom na povahu prakticky poskytnuteľné. Na tomto základe sa podľa vykonaného expertného odhadu môže uvedená povinnosť dotýkať 12 106 subjektov. Kvantifikácia vychádza zo záverov vestníku štatistického úradu ([Slovenská republika v číslach 2024](https://slovak.statistics.sk/wps/portal/%21ut/p/z1/tVJNU4MwEP0tHjiGLAkQ8Eat0w_roTq1JReHhACx5aNAi_33po6HHqyOB_ews7t5u_uSF8zxBvMqOeo86XVdJTuTx9x_XbJZMBo5EQDzxjCbr8bLyXPogAv4BXPMZdU3fYHjWnRJgbotag7CAuN2eptIrSw4nkSbVApd1hRNBPNThmQmHeQqXyEBaYYyRgOSKJr5oXee3kid4thJgfoOkYiCJMhNU0Ch5xMkPQAhmAIZ-Hj9G11ujuGKRWD6-SfkbhJNXbYACBYTD2bRdPUULimFiH4BfpgRGw7sKocHgtdHrQa8quq2NC_8_McrTgHPMdeitAdZ2mA7JGC-Sxw3CAk18Vky_bbf88joUle9eu_x5h-EMWuiStAgx7xVmWpVax9a82GKvm-6WwssGIbBFrrKbVmXFnzXUNSdIXeJw01ZBvSEttnjPXW5ONFdfvMB0MEf5Q%21%21/dz/d5/L2dBISEvZ0FBIS9nQSEh/)), publikácie Malé a stredné podnikanie v číslach v roku 2023 ([MSP\_v\_cislach\_2023.pdf](https://monitoringmsp.sk/wp-content/uploads/2024/05/MSP_v_cislach_2023.pdf)), publikovaný Slovak Business Agency. Kvantifikácia dotknutých subjektov bola uskutočnená expertným odhadom na základe údajov z registra účtovných závierok vyselektovaných podľa ekonomických činností, ktorých sa povinnosť týka. Počet dotknutých subjektov podľa Registra účtovných závierok bol určený na základe kódov SK NACE pre tie činnosti, pre ktoré je možné určiť pôsobnosť návrhu zákona. Ide najmä o kódy SK NACE: 46900, 47110, 47410, 47420, 47630, 47540, 47430,47590, 47650, 46480.

Pri stanovení počtu dotknutých subjektov je potrebne zdôrazniť, že sa v tomto prípade jedná len o expertný odhad na základe dostupných dát. Skutočný rozsah subjektov sa môže čiastočne líšiť, a to vzhľadom na skutočnosť, že povinnosť obchodníka sa bude vo veľkej miere odvíjať od poskytnutia informácie o dostupnosti, predpokladaných nákladoch a postupe objednania náhradných dielov výrobcom. Z tohto dôvodu nie je možné poskytnúť presný počet dotknutých subjektov.

Pri kvantifikácii nákladov na podnikateľské prostredie bola použitá Kalkulačka nákladov
a expertný odhad. Výpočet pomocou kalkulačky nákladov zohľadňuje expertný odhad, ktorý zahŕňa náklady spojené s administratívnou činnosťou spojenou s poskytnutím informácie pre spotrebiteľa, ako aj náklady na pracovnú silu, a stanovuje celkovú výšku nákladov pri tejto povinnosti na cca 48 773 eur. Na základe expertného odhadu bolo stanovené trvanie povinnosti na 10 minút a frekvencia splnenia: nepravidelne.

1. **Povinnosť poskytnúť informácie o opravárenských službách**

Na základe § 13b ods. 7 písm. a) sa zavádza povinnosť pre výrobcov opraviť tovar v rozsahu mimo zákonnej zodpovednosti za vady obchodníka. Uvedeným opatrením sa má podporiť oprava tovarov a podporiť udržateľná spotreba.

Povinnosť sa bude vzťahovať na výrobcov, ktorí sa zaoberajú výrobou opraviteľného tovaru. Rozsah tovarov na ktoré sa vzťahuje oprava a povinnosť poskytnúť informácie o opravárenských službách upravujú delegované akty prijaté podľa nariadenia Európskeho parlamentu a Rady (EÚ) 2024/1781 z 13. júna 2024, ktorým sa zriaďuje rámec na stanovenie požiadaviek na ekodizajn udržateľných výrobkov, mení smernica (EÚ) 2020/1828 a nariadenie (EÚ) 2023/1542 a zrušuje smernica 2009/125/ES (Ú. v. EÚ L, 2024/1781, 28. 6. 2024) alebo vykonávacie opatrenia prijaté na základe smernice Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (Ú. v. EÚ L 285, 31. 10. 2009). Medzi tovar, ktorý vymedzujú právne akty patria práčky a práčky so sušičkou pre domácnosť, umývačky riadu pre domácnosť, chladiace spotrebiče, elektronické displeje, zariadenia na zváranie, vysávače, servery a dátové úložiská, mobilné telefóny, bezšnúrové telefóny a tablety typu Slate, bubnové sušičky pre domácnosť, tovar so zabudovanou batériou pre ľahké dopravné prostriedky.

Na základe expertného odhadu, ktorý vychádza z údajov Registra účtovných závierok, bol stanovený odhadovaný počet zasiahnutých subjektov, na ktoré sa bude vzťahovať pôsobnosť návrhu zákona. Ide najmä o kódy SK NACE: 27510, 32990, 28230, 28240, 27110, 26400, 26301 . Na tomto základe sa podľa vykonaného expertného odhadu môže uvedená povinnosť týkať 1942 subjektov. Rozsah dotknutých subjektov predstavuje expertný odhad, a to vzhľadom na nemožnosť určenia počtu výrobcov pre konkrétny druh tovaru.,

Pri kvantifikácii nákladov na podnikateľské prostredie bola použitá Kalkulačka nákladov
a expertný odhad. Výpočet pomocou kalkulačky nákladov zohľadňuje expertný odhad, ktorý zahŕňa náklady spojené s administratívnou činnosťou spojenou s poskytnutím informácie pre spotrebiteľa, ako aj náklady na pracovnú silu, a stanovuje celkovú výšku nákladov pri tejto povinnosti na cca 15 648 eur. Vzhľadom na rozsah a náročnosť vykonania povinnosti bolo na základe expertného odhadu stanovené trvanie povinnosti na 20 minút a frekvencia splnenia: jeden - krát ročne.

1. **Povinnosť poskytnúť informácie o informatívnych cenách za bežnú opravu tovaru prostredníctvom webového sídla**

Na základe § 13b ods. 7 písm. b) sa zavádza povinnosť pre výrobcov poskytnúť informácie
o orientačných cenách za bežnú opravu tovaru prostredníctvom webového sídla.

Povinnosť sa bude vzťahovať na výrobcov, ktorí sa zaoberajú výrobou opraviteľného tovaru. Rozsah tovarov na ktoré sa vzťahuje oprava upravujú delegované akty prijaté podľa nariadenia Európskeho parlamentu a Rady (EÚ) 2024/1781 z 13. júna 2024, ktorým sa zriaďuje rámec na stanovenie požiadaviek na ekodizajn udržateľných výrobkov, mení smernica (EÚ) 2020/1828 a nariadenie (EÚ) 2023/1542 a zrušuje smernica 2009/125/ES (Ú. v. EÚ L, 2024/1781,
28. 6. 2024) alebo vykonávacie opatrenia prijaté na základe smernice Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (Ú. v. EÚ L 285, 31. 10. 2009). Medzi tovar, ktorý vymedzujú právne akty patria práčky a práčky so sušičkou pre domácnosť, umývačky riadu pre domácnosť, chladiace spotrebiče, elektronické displeje, zariadenia na zváranie, vysávače, servery a dátové úložiská, mobilné telefóny, bezšnúrové telefóny a tablety typu Slate, bubnové sušičky pre domácnosť, tovar so zabudovanou batériou pre ľahké dopravné prostriedky.

Na základe expertného odhadu, ktorý vychádza z údajov Registra účtovných závierok, bol stanovený odhadovaný počet zasiahnutých subjektov, na ktoré sa bude vzťahovať pôsobnosť návrhu zákona. Ide najmä o kódy SK NACE: 27510, 27400, 32990, 31090, 31020, 31010, 30920, 32400, 31030, 28230, 28240. Na tomto základe sa podľa vykonaného expertného odhadu môže uvedená povinnosť dotýkať 1942 subjektov. Rozsah dotknutých subjektov predstavuje expertný odhad, a to vzhľadom na nemožnosť určenia počtu výrobcov pre konkrétny druh tovaru.

Pri kvantifikácii nákladov na podnikateľské prostredie bola použitá Kalkulačka nákladov
a expertný odhad. Výpočet pomocou kalkulačky nákladov zohľadňuje expertný odhad, ktorý zahŕňa náklady spojené s administratívnou činnosťou spojenou s poskytnutím informácie pre spotrebiteľa, ako aj náklady na pracovnú silu, a stanovuje celkovú výšku nákladov pri tejto povinnosti na cca 11764 eur. Na základe expertného odhadu bolo stanovené trvanie povinnosti na 20 minút a frekvencia splnenia: jeden - krát ročne.

1. **Povinnosť poskytnúť informácie o minimálnej dobe poskytovania aktualizácie veci s digitálnymi prvkami, digitálnym obsahom a digitálnou službou**

Na základe § 5 ods. 1 písm. p) s cieľom zaistiť, aby mohli spotrebitelia prijímať kvalifikovanejšie rozhodnutia, sa zavádza nová povinnosť pre obchodníkov informovať spotrebiteľov o minimálnej dobe, počas ktorej sú k dispozícii bezplatné softvérové aktualizácie pre veci s digitálnymi prvkami, digitálny obsah alebo digitálnu službu.

Uvedená povinnosť sa dotkne tých obchodníkov, ktorí predávajú tovar s digitálnymi prvkami, digitálnym obsahom a digitálnou službou vyžadujúce aktualizácie. Na základe expertného odhadu počet subjektov, na ktorých sa môže táto nová povinnosť vzťahovať, predstavuje 4 409 obchodníkov. Kvantifikácia subjektov vychádza z expertného odhadu a vychádza z dát uvedených vo vestníku štatistického úradu ([Slovenská republika v číslach 2024](https://slovak.statistics.sk/wps/portal/%21ut/p/z1/tVJNU4MwEP0tHjiGLAkQ8Eat0w_roTq1JReHhACx5aNAi_33po6HHqyOB_ews7t5u_uSF8zxBvMqOeo86XVdJTuTx9x_XbJZMBo5EQDzxjCbr8bLyXPogAv4BXPMZdU3fYHjWnRJgbotag7CAuN2eptIrSw4nkSbVApd1hRNBPNThmQmHeQqXyEBaYYyRgOSKJr5oXee3kid4thJgfoOkYiCJMhNU0Ch5xMkPQAhmAIZ-Hj9G11ujuGKRWD6-SfkbhJNXbYACBYTD2bRdPUULimFiH4BfpgRGw7sKocHgtdHrQa8quq2NC_8_McrTgHPMdeitAdZ2mA7JGC-Sxw3CAk18Vky_bbf88joUle9eu_x5h-EMWuiStAgx7xVmWpVax9a82GKvm-6WwssGIbBFrrKbVmXFnzXUNSdIXeJw01ZBvSEttnjPXW5ONFdfvMB0MEf5Q%21%21/dz/d5/L2dBISEvZ0FBIS9nQSEh/)), publikácie Malé a stredné podnikanie v číslach v roku 2023 ([MSP\_v\_cislach\_2023.pdf](https://monitoringmsp.sk/wp-content/uploads/2024/05/MSP_v_cislach_2023.pdf)), publikovaný Slovak Business Agency a údajov z registra účtovných závierok vyselektovaných podľa ekonomických činností, ktorých sa povinnosť týka. Počet dotknutých subjektov podľa Registra účtovných závierok bol určený na základe kódov SK NACE pre tie činnosti, pre ktoré je možné určiť pôsobnosť návrhu zákona. Ide najmä o kódy SK NACE: 47410, 47110, 46900, 46510, 46690. Výpočet zohľadňuje expertný odhad, ktorý zahŕňa náklady s prípravou grafického oznámenia a administratívnu činnosť spojenú s prípravou informácie pre spotrebiteľa, ako aj náklady na pracovnú silu.

Vzhľadom na skutočnosť, že informačná povinnosť obchodníka do veľkej miery závisí od informácie poskytnutej zo strany výrobcu, je možné poskytnúť len číselný odhad dotknutých subjektov.

Pri kvantifikácii nákladov na podnikateľské prostredie bola použitá Kalkulačka nákladov
a expertný odhad. Výpočet pomocou kalkulačky nákladov zohľadňuje expertný odhad, ktorý zahrňuje náklady spojené s administratívnou činnosťou spojenou s poskytnutím informácie pre spotrebiteľa, ako aj náklady na pracovnú silu, a stanovuje celkovú výšku nákladov pri tejto povinnosti na cca 11 149 eur. Na základe expertného odhadu bolo stanovené trvanie povinnosti na 10 minút a frekvencia splnenia: jednorázovo.

1. **Sankcie za porušenie povinnosti uvádzať na webových stránkach elektronický odkaz na platformu ODR/RSO**

Predpokladá sa zníženie vplyvov na podnikateľské prostredie v súvislosti so zrušením nariadenia Európskeho parlamentu a Rady (EÚ) č. 524/2013 z 21. mája 2013 o riešení spotrebiteľských sporov online, ktorým sa mení nariadenie (ES) č. 2006/2004 a smernica 2009/22/ES (nariadenie o riešení spotrebiteľských sporov online) (Ú. v. EÚ L 165, 18. 6. 2013).

Vzhľadom na uvedené sa z právnej úpravy vypúšťa povinnosť pre obchodníkov uvádzať na webových stránkach elektronický odkaz na platformu ODR/RSO.

Pre kvantifikáciu nepriamych finančných nákladov – sankcií bol využitý model pripodobňovania pokút. Z činnosti Slovenskej obchodnej inšpekcie sú dostupné nasledovné dáta, ktoré sa týkajú uložení pokút za porušenie povinnosti uvádzať na webových stránkach elektronický odkaz na platformu ODR/RSO:

|  |  |  |
| --- | --- | --- |
| Rok | Počet pokút | Priemerná výška pokuty |
| 2019 | 45 | 968 €  |
| 2020 | 18 | 486 € |
| 2021 | 71 | 368 € |
| 2022 | 103 | 400 € |
| 2023 | 40 | 619 € |
| 2024 | 10 | 565 € |
| **Priemer** | **48** | **568 €** |

Odhadovaný vplyv na podnikateľské prostredie sa tak zníži v priemere o 27 264 € (48 x 568 €).

Do tejto analýzy vplyvov nie je zahrnutý pozitívny vplyv, pokiaľ ide o zníženie administratívnych nákladov v nadväznosti na zrušenie nariadenia (EÚ) č. 524/2013, pretože tento vplyv je daný priamo nariadením EÚ, ktorým sa zrušuje nariadenie (EÚ) č. 524/2013. Tento vplyv bol opísaný v riadnom predbežnom stanovisku k návrhu nariadenia Európskeho parlamentu a Rady, ktorým sa zrušuje nariadenie (EÚ) č. 524/2013 a menia nariadenia (EÚ) 2017/2394 a (EÚ) 2018/1724, pokiaľ ide o ukončenie činnosti Európskej platformy RSO (dostupné tu: <https://www.slov-lex.sk/elegislativa/legislativne-procesy/SK/LPEU/2023/671>).

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov
v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

Nebol identifikovaný goldplating.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Predbežná informácia k návrhu zákona bola zverejnená na stránke slov-lex.sk (<https://www.slov-lex.sk/elegislativa/legislativne-procesy/SK/PI/2024/216>) s výzvou pre širokú verejnosť zasielať podnety a návrhy k návrhu zákona. Predkladateľovi boli doručené dva návrhy od subjektov v súvislosti so zapojením sa do procesu tvorby návrhu. Predkladateľ návrhy akceptoval a nadviazal spoluprácu s dotknutými subjektmi. V záujme zapojiť do procesu prípravy návrhu zákona od úvodných štádií relevantné subjekty dotknuté rozsahom pôsobnosti smernice pôsobiace na území SR predkladateľ iniciatívne oslovil aj ďalších zástupcov podnikateľov.

Konzultácie sa uskutočnili písomnou formou, keď subjektom bolo umožnené pripomienkovať pracovnú verziu návrhu zákona. Podľa potreby sa uskutočnili aj telefonické konzultácie. Konzultácie prebiehali v rozsahu návrhu zákona, pričom sa zameriavali na zhromažďovanie pripomienok, informácií a postrehov od zainteresovaných strán s cieľom posúdiť účinnosť, efektívnosť, relevantnosť, súdržnosť a pridanú hodnotu navrhovaných opatrení. Spätná väzba od subjektov si nevyžiadala rozsiahlejšie diskusie. Konzultačná činnosť umožnila zhromaždiť názory a pripomienky zainteresovaných strán, ktoré boli zohľadnené pri vypracovaní konečnej podoby návrhu zákona.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Návrh zákona má prispieť k podpore hospodárskej súťaže, keďže navrhované zmeny môžu motivovať výrobcov a obchodníkov v záujme zvýšenia predajnosti k prijatiu opatrení, ktoré budú mať potenciál na zmiernenie negatívnych vplyvov produktov na životné prostredie. Ako vyplýva zo zhodnotenia vplyvov Európskej komisie, na základe novej právnej úpravy možno očakávať zníženie jednostranných prekážok brániacich cezhraničnému obchodu, ktoré vyplývajú z jednostranných opatrení zavádzaných členskými štátmi EÚ. Prijatím návrhu sa stanovia pravidlá, ktoré majú za cieľ zabezpečiť správnosť a dôveryhodnosť tvrdení týkajúcich sa životného prostredia a zakázať určité praktiky týkajúce sa napr. tzv. greenwashingu. K odstraňovaniu bariér na trhu by mal prispieť aj zákaz niektorých ďalších praktík spájaných napr. s predčasným a plánovaným zastarávaním tovarov. Zaviesť sa majú aj jednotné pravidlá zabezpečujúce transparentnosť a dôveryhodnosť značiek udržateľnosti. Navrhovaná právna úprava neovplyvní rozdielne zaobchádzanie s podnikmi v rovnakej situácii. Zmena regulácie nebude mať vplyv na cezhraničné investície, príliv/odliv zahraničných investícií, respektíve uplatnenie slovenských podnikov na zahraničných trhoch. Predmetný právny akt neovplyvní dostupnosť základných zdrojov a nebude mať ani priamy dosah na inovácie, vedu a výskum.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*X zvyšuje ☐ nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje X nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo
zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

**Sankcie za porušenie nových povinností podľa návrhu zákona**

Sankcie za porušenie nových povinností zavádzaných návrhom zákona nie je možné kvantifikovať. Ide o povinnosti, ktoré je možné rozčleniť do troch kategórií: a) nové informačné povinnosti, b) nové nekalé obchodné praktiky a c) úplne nový typ povinností (napr. povinnosť vykonať opravu). Predkladateľ má za to, že pri kvantifikácii tohto vplyvu nie je možné použiť metódu pripodobňovania pokút a odhadnúť, akým spôsobom sa dotkne porušenie povinností podnikateľského prostredia, a to z nasledujúcich dôvodov.

Povinnosti v rámci prvých dvoch kategórií sa spravidla nesankcionujú samostatne, ale spolu s inými porušeniami v oblasti ochrany spotrebiteľa podľa pravidiel ukladania úhrnnej pokuty. Štatistické výstupy z činnosti orgánov dohľadu sú preto skresľujúce, nepresné, nemožno z nich vyfiltrovať presnejšie dáta len za porušenie vybraných povinností. Povinnosti v rámci tretej kategórie sú nové pre podnikateľské prostredie a neboli identifikované vhodné povinnosti na pripodobnenie, ku ktorým by boli dostupné dáta na pripodobnenie.

Ďalším dôvodom je nová právna úprava sankcionovania na základe obratu dohliadanej osoby v oblasti ochrany spotrebiteľa. Nová práva úprava zavedená v prvej polovici roku 2024 zásadne zmenila spôsob ukladania sankcií a bude sa aplikovať aj na ukladanie sankcií za porušenie nových povinností. Vzhľadom na krátku dobu účinnosti v súčasnosti nie sú ešte dostupné dáta, ktoré by boli relevantné pre pripodobnenie v zmysle nových pravidiel sankcionovania.

Pre nové povinnosti budú zároveň platiť inštitúty druhej šance, ktoré boli zavedené v oblasti ochrany spotrebiteľa zákonom č. 108/2024 Z. z. o ochrane spotrebiteľa a o zmene a doplnení niektorých zákonov.

****

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)